CELEX: 32021D2254
Language: sl
Date: 2021-12-07 00:00:00
Title: Sklep Evropske centralne banke (EU) 2021/2254 z dne 7. decembra 2021 o spremembi Sklepa (EU) 2020/1997 o odobritvi obsega izdaje kovancev v letu 2021 (ECB/2021/53)

17.12.2021   
               
               
                  SL
               
               
                  Uradni list Evropske unije
               
               
                  L 454/17
               
            
         SKLEP EVROPSKE CENTRALNE BANKE (EU) 2021/2254
         z dne 7. decembra 2021
         o spremembi Sklepa (EU) 2020/1997 o odobritvi obsega izdaje kovancev v letu 2021
         (ECB/2021/53)
         IZVRŠILNI ODBOR EVROPSKE CENTRALNE BANKE JE –
         ob upoštevanju Pogodbe o delovanju Evropske unije in zlasti člena 128(2) Pogodbe,
         ob upoštevanju Sklepa Evropske centralne banke (EU) 2015/2332 z dne 4. decembra 2015 o postopkovnem okviru za odobritev obsega izdaje eurokovancev (ECB/2015/43) (1) in zlasti člena 3(7) Sklepa,
         ob upoštevanju naslednjega:
         
                     (1)
                  
                  
                     Evropska centralna banka (ECB) ima od 1. januarja 1999 izključno pravico, da odobri količino kovancev, ki jih izdajo države članice, katerih valuta je euro.
                  
               
                     (2)
                  
                  
                     ECB je na podlagi ocen povpraševanja po eurokovancih v letu 2021, ki so ji jih predložile države članice, katerih valuta je euro, v Sklepu Evropske centralne banke (EU) ECB/2020/1997 (ECB/2020/57) (2) odobrila skupen obseg eurokovancev, namenjenih za obtok, in zbirateljskih eurokovancev, ki niso namenjeni za obtok, za leto 2021.
                  
               
                     (3)
                  
                  
                     V skladu s členom 3 Sklepa Evropske centralne banke (EU) 2015/2332 (ECB/2015/43) mora država članica euroobmočja obvestiti ECB, če je verjetno, da bo dejansko povpraševanje po eurokovancih preseglo odobreni obseg izdaje kovancev v posameznem koledarskem letu, in zahtevati izredno odobritev dodatnega obsega izdaje kovancev v tem koledarskem letu, če se povečano povpraševanje po kovancih nadaljuje.
                  
               
                     (4)
                  
                  
                     ECB je 22. novembra 2021 prejela zahtevo centralne banke Banc Ceannais na hÉireann/Central Bank of Ireland v imenu Irske za povečanje obsega eurokovancev, ki jih lahko Irska izda v letu 2021, za 10 milijonov EUR s 16,3 milijona EUR na 26,3 milijona EUR, in sicer kot odziv na znatno povečanje povpraševanja po kovancih, povezano z upadom pologov kovancev v letu 2021 v primerjavi z letom 2020, in povpraševanje, ki se predvideva za predbožično obdobje leta 2021 in je večje od prvotne ocene.
                  
               
                     (5)
                  
                  
                     V skladu s členom 3(7) Sklepa (EU) 2015/2332 (ECB/2015/43) mora Izvršilni odbor sprejeti posamično odločitev o izredni zahtevi za odobritev, če izredne zahteve ni treba spremeniti.
                  
               
                     (6)
                  
                  
                     Zato je treba Sklep (EU) 2020/1997 (ECB/2020/57) ustrezno spremeniti –
                  
               SPREJEL NASLEDNJI SKLEP:
         
            Člen 1
            Sprememba
            Tabela v členu 2 Sklepa (EU) 2020/1997 (ECB/2020/57) se spremeni:
            vrstica v zvezi z Irsko se nadomesti z naslednjim:
            
               
                           „Irska
                        
                        
                           25,8 
                        
                        
                           0,5 
                        
                        
                           26,3 “.
                        
                     
         
         
            Člen 2
            Začetek učinkovanja
            Ta sklep začne učinkovati na dan, ko so o njem uradno obveščeni naslovniki.
         
         
            Člen 3
            Naslovniki
            Ta sklep je naslovljen na države članice, katerih valuta je euro.
         
         
            V Frankfurtu na Majni, 7. decembra 2021
            
               
                  Predsednica ECB
               
               Christine LAGARDE
            
         
         
            (1)  UL L 328, 12.12.2015, str. 123.
         
            (2)  Sklep Evropske centralne banke (EU) 2020/1997 z dne 24. novembra 2020 o odobritvi obsega izdaje kovancev v letu 2021 (ECB/2020/57) (UL L 410, 7.12.2020, str. 104).